Fangelsið Litla Hrauni | Litla Hraun | Fangelsismálastofnun
Sími: 480 9000
Netfang: VardstjoriLH@fangelsi.is
Forstöðumaður fangelsisins er Halldór Valur Pálsson. Hann er einnig forstöðumaður Fangelsisins Sogni, Hólmsheiði og Akureyri.
Fangelsið Litla-Hrauni var stofnað 8. mars 1929 og hefur starfað samfellt síðan. Fangelsið er lokað fangelsi með 9 deildir sem rúma allt að 87 karlfanga. Þar starfa alls 57 starfsmenn, fangaverðir sem sinna almennri fangavörslu og verkstjórn, auk skrifstofufólks, meðferðarfulltrúa, starfsmanna í eldhúsi og verslun.
Í fangelsinu eru 6 vinnustaðir fyrir fanga sem sinna fjölbreyttum verkefnum. Hægt er að panta númeraplötur og aðrar vörur sem framleiddar eru á Litla-Hrauni með því að senda póst á netfangið: sigurdurst@fangelsi.is
Bílnúmera- og skiltagerð
Flokkun málma til endurvinnslu
Matseld á deildum
Viðgerðir á stikum fyrir Vegagerðina
Þrif og umhirða á sameiginlegum rýmum og lóð fangelsisins
Öskjugerð fyrir skjalasöfn
Önnur verkefni til lengri og skemmri tíma
Fangar geta stundað nám í fangelsinu en á staðnum er boðið upp á nám á framhaldsskólastigi í samvinnu við Fjölbrautaskóla Suðurlands. Kennslustjóri og námsráðgjafi eru með starfsstöð í fangelsinu. Dæmi eru um að fangar stundi fjarnám við aðra menntaskóla og einnig við háskóla. Nánari upplýsingar hjá námsráðgjafa í síma 825-6465.
AA samtökin eru með reglulega fundi í fangelsinu.